**Nabava projektantskih usluga, nadzora i izvedbe radova, FIDIC ugovori te izvršenje ugovora o radovima**

**Datum/Vrijeme**

16.09.2020.  
*9:00 – 16:30*

**Kategorija**

* Edukacije | sve kategorije
* Javna nabava

**Lokacija**

Sky office, Press room prizemlje

Uvod u problematiku teme

Javna nabava radova je specifično područje, prilikom koje se u obzir mora uzeti i niz drugih postojećih zakona, osim Zakona o javnoj nabavi i pratećih propisa, kojima je predmetno područje regulirano- Zakon o gradnji, Zakon o poslovima i djelatnostima prostornog uređenja i gradnje.

Isto tako, mora se u obzir uzeti i primjena međunarodnih standardnih općih uvjeta ugovaranja kod građevinskih radova ili FIDIC ugovora, a koji su propisani i kao model za ugovore koji se financiraju iz fondova Europske Unije.

Kako bi kvalitetno kreirali ENP kriterija i uspješno proveli javnu nabavu te izradili ugovor o građevinskim radovima radova dionici nabave trebaju poznavati puno širi zakonodavni okvir negoli je uobičajeno.

Nadalje, kako su ugovori o građevinskim radovima dugotrajni, tijekom trajanja podložniji su izmjenama uslijed niza faktora koji se nisu mogli predvidjeti prilikom planiranja i početka gradnje, važno je znati razlikovati dozvoljene i nedozvoljene izmjene ugovora, a sve u svrhu izbjegavanja eventualnih financijskih korekcija bespovratnih sredstava u projektima financiranim iz sredstava Europske unije.

Zašto pohađati

* Temeljna znanja o javnoj nabavi dodatno se proširuju upoznavanjem sa specifičnom praksom u nacionalnim okvirima (Zakon o gradnji i Zakon o poslovima i djelatnostima prostornog uređenja i gradnje)
* Edukacija daje prikaz ključnih dijelova postupaka nabave radova, projektantskih usluga i nadzora stavljajući naglasak na najvažnije točke – rizike koji se uobičajeno javljaju u postupcima nabave.
* Program je utemeljen na interaktivnom pristupu, jer takav način rada doprinosi boljem razumijevanju problematike, te postavljanju pitanja i pružanju odgovora na probleme koji proizlaze iz prakse.
* Na edukaciji se obrađujuprimjeri nepravilnosti koje se odnose na javnu nabavu a koji dovode do neprihvatljivih troškova i financijskih korekcija.
* Stručnjaci koji izvode seminar renomirani su i iskusni dionici sustava gradnje i javne nabave, u funkcijama osoba ovlaštenih za provedbe postupaka ili kao stručnjaci koji procjenjuju nepravilnosti u nabavi.

Ova edukacija omogućuje Vam da, uz nužan teoretski okvir, kroz praksu naučite kako provesti svoje postupke javne nabave usluga, robe i radova.

Ciljne skupine

Edukacija je namijenjena:

* prvenstveno nositeljima certifikata u javnoj nabavi, koji svoja znanja žele proširiti i u područje nabave u EU projektima,
* korisnicima EU projekata i svima uključenima u bio koji aspekt planiranja, razvoja i provedbe EU projekata

**DNEVNI RASPORED**

|  |  |
| --- | --- |
| **9:00 – 10:30** | Javna nabava radova, projektantskih usluga i stručnog nadzora   * Predmet nabave * opseg predmeta nabave, specifikacije, troškovnik * Zakon o gradnji * Javna nabava radova * Provedba ugovora o radovima * Tehnički pregled, primopredaja, uporabna dozvola * Javna nabava usluga: projektiranje, stručni nadzor * Zakon o poslovima i djelatnostima prostornog uređenja i gradnje * Voditelj projekta; voditelj građenja |
| **10:30-10:45** | Pauza za kavu |
| **10:45-12:15** | Javna nabava radova i FIDIC ugovori u praksi u Republici Hrvatskoj   * Određivanje kriterija ekonomski najpovoljnije ponude u nabavi radova, projektantskih usluga i stručnog nadzora – rizici u primjeni kriterija * Uvjeti i kriteriji za vrednovanje tehničke i stručne sposobnosti natjecatelja i ponuditelja * Zahtjevi za kvalitetu radova; kriteriji kvalitete u smislu ekonomski najpovoljnije ponude * Prednosti i nedostaci primjene FIDIC modela ugovora * Ključne točke u razumijevanju FIDIC ugovora |
| **12:15-13:00** | Pauza za ručak |
| **13:00-14:30** | Bitni sastojci ugovora o javnoj nabavi radova, projektantskih usluga i nadzora   * Bitni sastojci ugovora o radovima i ugovora o uslugama * Izvršenje ugovora, obveze i odgovornosti ugovornih strana * Dozvoljene i nedozvoljene izmjene ugovora |
| **14:30-14:45** | Pauza za kavu |
| **14:45-16:15** | Primjeri ekonomski najpovoljnije ponude u nabavi radova, projektantskih usluga i nadzora – moguće greške, nepravilnosti (i sankcije u EU projektima)   * Relevantna praksa naručitelja u Republici Hrvatskoj u primjeni kriterija ekonomski najpovoljnije ponude i uvjeta sposobnosti prilikom nabave radova, projektantskih usluga i nadzora * Relevantna praksa Državne komisije za kontrolu postupaka javne nabave Republike Hrvatske * Primjeri nepravilnosti na projektima financiranim iz EU fondova * Primjeri iz prakse – ključni rizici i kako ih spriječiti |



U kotizaciju je uključeno

* Radni materijali edukacije (prezentacija predavanja, primjeri, vježbe, rješenja i sl.)
* Publikacija: „Zbornik stručnih članaka o javnoj nabavi“
* „Strip za početnike u EU fondovima“
* Osvježenje pod pauzama i organiziran ručak